Nogometna_reprezentacija_Sovjetskog_Saveza
Historija
Svoju prvu zvaničnu utakmicu Sovjetski savez je odigrao u Tallinnu 18. septembra 1923. godine protiv Estonije te pobijedio rezultatom 4:2. Sovjetski savez je svoj prvi nastup na nekom turniru odigrao na Olimpijskim igrama 1952. u Finskoj. Prethodno je Sovjetski savez u kvalifikacijama za Olimpijske igre 1952. pobijedio Bugarsku 2:1 nakon produžetaka. U prvom kolu takmičenja su igrali protiv Jugoslavije. Prva utakmica je završena neriješenim rezultatom 5:5, da bi u ponovljenoj utakmici Jugoslavija bila uspješnija rezultatom 3:1. Svoj drugi nastup na turniru Sovjetski savez je odigrao četiri godine poslije, ovog puta na Olimpijskim igrama igranih u Australiji. Ovog puta Sovjetski savez je stigao do finala i osvojio zlatnu medalju pobijedivši Jugoslaviju u finalu. Na sljedeće tri Olimpijade Sovjetski savez se nije uspio kvalificirali. U međuvremenu Sovjetski savez je nastupio u kvalifikacijama za Svjetsko prvenstvo. Svoj prvi nastup na Svjetskom prvenstvu Sovjetski savez je zabilježio u Švedskoj 1958. godine. Prvu historijsku utakmicu na Svjetskom prvenstvu 1958. Sovjetski savez je odigrao protiv Engleske. Sovjetski savez je u utakmici čak i poveo golovima Simonyana i Ivanova ali je ipak na kraju utakmica završena bez pobjednika 2:2. U drugoj utakmici na Svjetskom prvenstvu Sovjetski savez je odigrao protiv Austrije i ostvario pobjedu rezultatom 2:0. U trećoj utakmici grupne faze Sovjetski savez je poražen od Brazila 0:2. U utakmici playoff-a Sovjetski savez je golom Ilyina pobijedio Englesku. U četvrtfinalu Sovjetski savez je poražen od domaćina Švedske identičinim rezultatom kao i protiv Brazila te okončali nastup na Svjetskom prvenstvu. Nakon okončanog Svjetskog prvenstva Sovjetski savez je učestvovao u prvim kvalifikacijama za Evropsko prvenstvo 1960. igranog u Francuskoj. 250px|thumb|lijevo| Reprezentacija Sovjetskog saveza 1924. Sovjetski savez je u prvom kolu u dvije utakmice bio bolji od Mađarske te zbog odustajanja Španije obezbjedio učestvovanje na Evropskom prvenstvu. Prvu utakmicu na Evropskom prvenstvu Sovjetski savez je odigrao protiv Čehoslovačke i sa dva gola Ivanova i jednim Ponedelnika slavio ubjedljivu pobjedu. U finalnoj utakmici Sovjetski savez je odigrao protiv Jugoslavije. Iako je Jugoslavija povela u finalnoj utakmici golom Galića Sovjetski savez je prvo golom Metrevelia uspio izjednačiti rezultat u 49. minuti utakmice da bi u 113. Ponedelnik donio šampionsku titulu Sovjetskom savezu. Na Svjetskom prvenstvu 1962. igranom u Čileu Sovjetski savez je ostvario isti rezultat kao i prije četiri godine u Švedskoj došavši do četvrtfinala. I ovog puta u četvrtfinalu Sovjetski savez je igrao protiv domaćina Svjetskog prvenstva. Na Evropskom prvenstvu 1964. igranom u Španiji Sovjetski savez je prvo ostvario pobjedu protiv Danske rezultatom 3:0. U finalu Sovjetski savez je igrao protiv domaćina Evropskog prvenstva. Ovog puta Sovjetski savez je poražen rezultatom 1:2. Dvije godine poslije Sovjetski savez je ostvario najveći uspjeh postignut na Svjetskom prvenstvu. Prvobitno je Sovjetski savez ostvario tri pobjede u grupnoj fazi kao i u četvrtfinalu. U utakmici polufinala Zapadna Njemačka je bila bolja rezultatom 1:2 kao i Portugal u utakmici za treće mjesto. Tako je Sovjetski savez zauzeo četvrto mjesto i na taj način ostvario svoj najveći uspjeh u historiji Svjetskih prvenstava. Na Evropskom prvenstvu 1968. igranog u Italiji Sovjetski savez je također zauzeo četvrto mjesto. Prvu utakmicu Sovjetski savez je odigrao protiv domaćina Evropskog prvenstva Italije bez golova. Bacanjem novčića odlučen je prolaznik u finale. Italija je bila bolje sreće te je Sovjetski savez morao igrati utakmicu za treće mjesto. Engleska je pobijedila 2:0 te je Sovjetski savez završio na četvrtom mjestu. U Meksiku na Svjetskom prvenstvu Sovjetski savez je takmičenje okončao u četvrtfinalu. Urugvaj je bio bolji u utakmici četvrtfinala. Jedini gol na utakmici je dao Víctor Espárrago u 117. minuti utakmice. Na Evropskom prvenstvu 1972. igranog u Belgiji Sovjetski savez je golom Konkova pobijedio Mađarsku. U finalu Zapadna Njemačka je pobijedila rezultatom 3:0 te se na taj način Sovjetski savez morao zadovoljiti srebrnom medaljom. Nakon tri propustana učešća na Olimpijskim igrama Sovjetski savez je 1972. osvojio treće mjesto. U utakmici za treće mjesto Sovjetski savez i Istočna Njemačka su odigrali 2:2 te su podijelili bronzanu medalju. U utakmicama playoff-a kvalifikacija za Svjetsko prvenstvo 1974. između Sovjetskog saveza i Čilea Sovjetski savez je diskvalificiran. Prva utakmica u Moskvi je završena bez golova dok uzvrat nije igran. Na Evropsko prvenstvo 1976. igranom u Jugoslaviji Sovjetski savez se nije uspio kvalificirali. Na Olimpijskim igrama 1976. igranom u Kanadi Sovjetski savez je osvojio bronzanu medalju. Svoju sljedeću medalju na nekom turniru Sovjetski savez je osvojio 1988. godine u Zapadnoj Njemačkoj na Evropskom prvenstvu. U utakmici finala Holandija je pobijedila rezultatom 2:0. Svoju posljednju utakmicu u historiji Sovjetski savez je odigrao 13. novembra 1991. godine protiv Kipra.